Με αφορμή τη σημερινή απόφαση αποφυλάκισης του Αριστείδη Φλώρου, ο δημόσιος φορέας ΔΑΠΕΕΠ (πρώην ΛΑΓΗΕ) επισημαίνει σε ανακοίνωση ότι «εξακολουθεί να διεκδικεί με κάθε ένδικο μέσο από τον όμιλο εταιριών ENERGA A.E.και από την HELLAS POWER A.E. και τους υπευθύνους αυτών, το ποσόν των περίπου 115 εκατομμυρίων ευρώ που αντιστοιχεί στο έλλειμμα των συναλλαγών ΗΕΠ (Ημερήσιος Ενεργειακός Προγραμματισμός) και τέλος ΑΠΕ (Ανανεώσιμες Πηγές Ενέργειας) που δημιούργησαν οι εταιρείες αυτές μετά τη διαγραφή τους από το Μητρώο Συναλλαγών ΗΕΠ, καθώς εάν το έλλειμμα αυτό δεν καλυφθεί από αυτούς που το δημιούργησαν, το ποσό αυτό θα κληθεί τελικώς να καταβάλει ο Έλληνας καταναλωτής και φορολογούμενος».

Όπως αναφέρει ο ΔΑΠΕΕΠ, ο Α. Φλώρος έχει καταδικασθεί με την υπ.αριθμ. 534/2017 απόφαση του Τριμελούς Εφετείου Κακουργημάτων για κακουργηματική υπεξαίρεση μεγάλων χρηματικών ποσών, λαθρεμπορία και νομιμοποίηση εσόδων από εγκληματική δραστηριότητα.